wickkiey/tamil-wikipedia-markdown huggingface dataset:
# கிரேயின் சிற்றோடைத் தவளை


**கிரேயின் சிற்றோடைத் தவளை** (*Gray's stream frog*; *Strongylopus grayii*) மிகவும் சிறிய இனமாகும். இது பைக்சிசெபாலிடே குடும்பத்தினை சார்ந்த தவளையாகும். தரையில் தாவர இனங்களுக்கிடையே வாழக்கூடிய பழுப்பு நிறமான, மெல்லிய, சுறுசுறுப்பான, நீளமான கால்விரல்களுடன் விரல்களுக்கு இடையே சவ்வு இல்லாமல் காணப்படும்.  

## விளக்கம்
*இசுட்ராங்கைலோபசு கிரேயி* என்பது மிகச் சிறிய தவளை இனமாகும் (உடல் நீளம் 25 முதல் 50 மிமீ வரை. தலையின் முன்பகுதி பெரும்பாலான தவளை இனங்களைப் போல குறுகி இல்லாமல், கேப் நதி தவளையை நினைவூட்டும் வகையில் அமைந்துள்ளது. வயிற்றுப்புற தோல் மென்மையானது, வெளிர் நிறமாகவோ, வெண்மையாகவோ இருக்கும். முதுகுபுற தோல் நிறம் மாறுபடுகிறது. பொதுவாக இது பழுப்பு நிறத்தில் அடர் நிற கரைகளுடன் காணப்படும். இதேபோன்ற கறைகள் தொடைகளின் மேல் மேற்பரப்புகளில் பட்டைகள் போல காணப்படும். பெரும்பாலும் முதுகெலும்பு பகுதியில் மாறுபட்ட நிறத்தில் மெலிதான கோடுபோல தோற்றம் காணப்படும். வண்ண வேறுபாடுகளும் காணப்படுகின்றன. முதுகெலும்பு தோல் சிதறிய சிறிய, உயர்த்தப்பட்ட முகடுகளுடன், பெரும்பாலும் நீளவாக்கில் அமைந்ததாக உள்ளது. செவிப்பறை கண்ணின் விட்டத்தினை விடச் சிறியது. செவிப்பறை தெளிவாகத் தெரியக்கூடியதாக இருந்தாலும், கண்ணுக்குப் பின்னால் உள்ள அடர் நிற முகப் பட்டையானது மறைப்பதுபோல் உள்ளது. முகப் பட்டை நாசியிலிருந்து, கண்ணின் கீழ்ப் பகுதி முழுவதும், செவிப்பறையின் பின்புறமாக, முன் காலின் அடிப்பகுதி வரை நீண்டுள்ளது. கண்ணுக்குக் கீழே இருந்து, வெளிர் கோடு முகப்பட்டைக்கு கீழ்புறமாக வழியாக தோள்பட்டை வரை நீண்டுள்ளது. இப்பட்டைக்கு மேலே வெளிர் கோடு முக முன்பகுதியில் தொடங்கி கருமணி மேலாகத் தோள்பட்டை வரைச் செல்கிறது. ஆணின் கீழ் தாடையில் காணப்படும் தங்க நிறம் பெண் தவளையினை வேறுபடுத்தி அறிய உதவுகிறது.  

கால்விரல்கள் நன்கு வளர்ச்சியடைந்தவை. விரலிடை சவ்வுகளற்று காணப்படும். முன் கால்விரல்கள் மெலிதானவை, பின்புற கால்விரல்களை விட நீளமாகவும் உள்ளன, நீளமான (நான்காவது) கால்விரல் தோள்பட்டை குந்துகையில் முன் கால்விரல்கள் வரை முன்னோக்கி நீண்டுள்ளது.  

## வரம்பு மற்றும் வாழ்விடம்
லெசோதோ, தென்னாப்பிரிக்கா, சுவாசிலாந்து, மற்றும் போட்ஸ்வானா மற்றும் நமீபியாவின் சில பகுதிகளில் இந்த இனங்கள் காணப்படுகின்றன. இது தொலைதூரத்தில் அமைந்த அட்லாண்டிக் தீவான செயிண்ட் ஹெலினாவில் அறிமுகப்படுத்தப்பட்டது. இது ஒரு பொதுவான இனம்.  

கிரேயின் சிற்றோடை தவளை பரவலான வாழ்விடங்களில் காணப்படுகிறது. இந்த வறண்ட பகுதிகளைத் தவிர ஏனைய பகுதிகளில் காணப்படுகின்றன. காடுகள், ஃபைன்போஸ் தரிசுநிலம், அடர் காடுகள், சவானா மற்றும் புல்வெளிகள், மாற்றி அமைக்கப்பட்ட வாழ்விடங்களில் காணப்படுகிறது. எந்தவொரு ஆழமற்ற தண்ணீர் தேக்கங்களில் இனப்பெருக்கம் நடைபெறுகிறது.  
## பழக்கவழக்கம்
சாம்பல் சிற்றோடை தவளை அதன் வாழிடப்பகுதியில் பொதுவாகக் காணப்படும் நீரோடைகள் மற்றும் அணைகளைச் சுற்றியுள்ள புல்வெளி அல்லது புதர் தாவரங்கள் அல்லது சாலையோர குளங்கள் அல்லது பருவகால நீர்த் தேக்க இடங்களில் காணப்படுகின்றது. இனப்பெருக்க காலத்தில், அதன் குரல் ஒரு குளத்தில் விழும் தண்ணீரைப் போலல்லாமல், உரத்த, தொடர்ச்சியான சத்தமாக இருக்கும். ஆண்கள் இரவில் மட்டுமின்றி பகல் வேளைகளிலும் குறிப்பாக மேகமான வானிலையின் போதும் ஒலித்துக்கொண்டிருக்கும். பெரும்பாலான தவளைகளைப் போலவே, இந்த தவளை இனமும் தேங்கிநிற்கும் தண்ணீரில் இனப்பெருக்கம் செய்கின்றன. இத்தவளைகள் விரைவாகவும் சுறுசுறுப்புடனும் நீந்தும் தன்மையுடையது. ஆனால் தண்ணீரை விட்டு வெளியேற முடியாவிட்டால், சில மணி நேரத்தில் இறந்துவிடும். நீரில் மூழ்கி இறப்பதைவிட, சருமத்தின் வழியாக உறிஞ்சப்படும் தண்ணீர் மூலமே இத்தவளை மரணமடைகிறது.
# ஜென்னி மெக்லொக்லின்


**ஜென்னி மெக்லொக்லின்** (Jenny McLoughlin) (பிறப்பு: 1991 அக்டோபர் 3) இவர் ஓர் பிரிட்டிசு இணை ஒலிம்பிக்கில் விளையாடும் தடகள வீரராவார். முக்கியமாக டி 37 வகை விரைவோட்ட நிகழ்வுகளில் போட்டியிடுகிறார். இவர் 2008 கோடைகால இணை ஒலிம்பிக்கிலும், 2012 இலண்டனில் நடந்த கோடைகால இணை ஒலிம்பிக்கிலும் பிரித்தனைப் பிரதிநிதித்துவப்படுத்தியுள்ளார். தனது 14 வயதில் வேல்சுக்குச் சென்ற பிறகு, பொதுநலவாய விளையாட்டுக்களுக்கான வேல்சு அணியில் சேர தகுதி பெற்றார். இந்தியாவில் டி 37 வகைப் பிரிவில் விரவோட்டத்தில் வெள்ளியை வென்றார்.  

## வரலாறு
இவர் 1991 இல் இங்கிலாந்தின் ஸ்டாக்போர்ட்டில் பிறந்தார். பெருமூளை வாதம் கொண்ட இவர், 2005 ஆம் ஆண்டில் இவரது குடும்பம் வேல்சுக்கு குடிபெயர்ந்தபோது ஒரு தடகள சங்கத்தில் சேர்ந்தார். பின்னர், இவர் ஒரு தடகள அணியிலும் சேர்ந்தார். மேலும், 2007 ஆம் ஆண்டில் தனது பயிற்சி மைதானத்தை கார்டிஃபுக்கு மாற்றினார். அந்த ஆண்டு இங்கிலாந்து பள்ளிகளுக்கான விளையாட்டுகளில் தங்கத்தை கைப்பற்றினார். 2008 ஆம் ஆண்டில் பெய்ஜிங்கில் நடந்த கோடைகால இணை ஒலிம்பிக்கில் டி 37 வகையில் 100 மீட்டரிலும், 200 மீட்டரிலும் கலந்து கொண்டார். 200 மீட்டரில் முதல் முறை தவறிய இவர் இரண்டாவது தடவை இலக்கை எட்டினார். இதில் 7 வது இடத்தைப் பிடித்தார்.  

2009 ஆம் ஆண்டில், இவர் பிரிட்டனில் நடந்த விளையாட்டுகளில் தொடர்ந்து போட்டியிட்டார். மேலும் நொட்டிங்காமில் நடந்த சிபி ஸ்போர்ட் கிராண்ட் பிரிக்ஸில் 100 மீட்டரில் 15.14 விநாடிகளும், 200 மீட்டரில் 31.98 விநாடிகள் என தனது இரண்டு சிறந்த நேரங்களை பதிவு செய்தார்.  

## பொதுநலவாய விளையாட்டுக்கள்
2010 இல் வேல்சில் வசித்த இவர், தில்லியில் 2010 பொதுநலவாய விளையாட்டுப் போட்டியில் வேல்சு அணியில் சேர அழைக்கப்பட்டார். இவர் டி 37வகை விரைவோட்டத்தில் போட்டியிட்டார். இவரது தனிப்பட்ட சிறந்த நேரமான 14.68 வினாடிகளுக்கு சமமானார். இதன் விளைவாக இவருக்கு வெள்ளிப் பதக்கம் கிடைத்தது. 2010 ஆம் ஆண்டில் இவர், தனது ஏ தர நிலைகளை முடித்தார். இது கார்டிஃப் பல்கலைக்கழகத்தில் பட்டம் பெற அனுமதித்தது.  

## உலக தடகளப் போட்டிகள்
நியூசிலாந்தின் கிறைஸ்ட்சேர்ச்சில் நடைபெற்ற 2011 ஐபிசி உலக தடகளப் போட்டியில் 100 மீட்டர், 200 மீட்டர் ஆகிய இரண்டிலும் பிரிட்டனைப் பிரதிநிதித்துவப்படுத்தினார். இவர் தனிப்பட்ட முறையில் 14.99 விநாடிகளில் ஓடிய பிறகு 100 மீட்டர் இறுதிப் போட்டிக்கு தகுதி பெற்றார். மேலும் இறுதிப் போட்டியில் 14.78 வினாடிகளில் முன்னேறியிருந்தாலும், இவர் 7 வது இடத்தையேப் பிடித்தார். 200 மீட்டர் ஓட்டத்தில் இவர் 8 வது இடத்தைப் பிடித்தார்.  

## கோடைக்கால இணை ஒலிம்பிக் விளையாட்டுக்கள்
சூலை மாதம் நடந்த சாம்சங் டயமண்ட் போட்டிகளில் 200 மீட்டர் ஓட்டத்தில் முன்னேறினார். ஜெர்மனி தேசிய இணை ஒலிம்பிக் போட்டிகளில் 14.68 விநாடிகளில் வந்ததின் விளைவாக தனது 100 மீட்டர் தனிப்பட்ட சிறப்பையும் மேம்படுத்தினார். இந்த முடிவுகள் இவரை இலண்டனில் நடைபெற்ற 2012 கோடைகால இணை ஒலிம்பிக்கிற்குத் தகுதி பெற உதவியது. இங்கு பிரிட்டனை டி37 வகை 100 மற்றும் 200 மீட்டரில் பிரதிநிதித்துவப்படுத்தினார். மேலும்,100 மீ ரிலேயின் ஒரு பகுதியாக இருந்தார்.  

2013 ஆம் ஆண்டில், ஐபிசி உலகப் போட்டிகளில் காயம் காரணமாக வெளியேற்றப்பட்டார். இருப்பினும், 2014 ஆம் ஆண்டில், ஐபிசி ஐரோப்பியப் போட்டிகளில் நம்பகமான ஐந்தாவது இடத்தைப் பிடித்தார்., ஒரு மாதத்திற்குப் பிறகு 14.34 விநாடிகள் என்ற புதிய இவருக்கான ரிலேவில் அதிக பதக்க வெற்றியைப் பெற்றார். ஏனெனில் இவர் ஒலிவியா பிரீன், பெத்தானி உட்வார்ட் மற்றும் சோபி ஹான் ஆகியோருடன் டி35-38 ரிலே அணியை 53.84 என்ற பிரிட்டிசு சாதனையில் வெள்ளியை பெற உதவினார்.
# கவுட்



**கவுட்** (*Goud*) எனப்படுவோர் இந்திய மாநிலமான ஆந்திரா மற்றும் தெலுங்கானா பகுதியிலும் வாழும் ஒரு தெலுங்கு சாதியினர் ஆவார். இச்சாதியினர் ஆதித் தொழிலே பனை ஏறுவதும்,கள் இறக்குவதுமாகும். முனிவர் கௌந்தேயன் வழிவந்தவர்கள் தான் கவுட் சமுகத்தினர் ஆவர். ஆந்திரா மற்றும் தெலுங்கானா மாநிலங்களில் சாதிகள் பட்டியலில் கவுட் இனத்தவர்கள் பிற்படுத்தப்பட்டோரில் பட்டியலில் உள்ளனர்.
# நீர் நில நச்சுயிரிகள்

**நச்சுத் தன்மையுடைய நீர் நில வாழ்வன** (Poisonous amphibians) எதிரிகளிடமிருந்து தம்மைக் காத்துக்கொள்ள நச்சுக்களை உற்பத்திச் செய்கின்றன. .  
அதனுடைய பிரகாசமான நிறமுள்ள சருமம் காரணமாக நன்கு அறியப்பட்டவை. இவ்வண்ணத்தின் மூலம் அவை தம்மை வேட்டையாட வருபவர்களை எச்சரிக்கின்றன. ]]  
ஒரு சில சாலமண்ட்ரிட் சாலமண்டர்களைத் தவிர, இரண்டு வகையான தவளைகள் தங்கள் மண்டை ஓடுகளில் விசம்-கொண்ட எலும்புத் துளைகளைக் கொண்டுள்ளன. பொதுவாக நீர் நில வாழ்வன விசமுடையன அல்ல. பெரும்பாலான விசமுடைய நீர் நில வாழ்வன, தொடுவது அல்லது உண்பதால் விசமுடைய என அறியப்பட்டுள்ளன. இவை இந்த விசத்தன்மையினை தாம் உணவாக அருந்தும் விச தாவர, பூச்சிகளிடமிருந்தே பெறுகின்றன. இதற்கு ஒரு சிறந்த எடுத்துக்காட்டு, விச டார்ட் தவளை . இவை மழைக்காடுகளில் உள்ள விச உணவை உட்கொள்வதால் லிபோபிலிக் ஆல்கலாய்டு என்ற கொடிய வேதிப்பொருளைப் பெறுகிறது. இந்த விசத்திற்கு எதிரான நோய் எதிர்ப்பு சக்தியினை இத்தவளைகள் கொண்டுள்ளதோடு, இவ்விசத்தினை தோலின் மூலம் வெளியேற்றுகிறது. இச்செயல் தம்மை வேட்டையாடுபவர்களிடம் இருந்து பாதுகாக்கச் செய்கின்றது. இந்த விசம் மிகவும் சக்திவாய்ந்தது. தென் அமெரிக்க அமேசான் மழைக்காடுகளின் பூர்வீக மக்கள் தங்கள் இரைகளைக் கொல்ல இத்தவளைகளின் நச்சுகளை தங்கள் ஆயுதங்களில் பயன்படுத்துகிறார்கள். இதனால் இத் தவளைகளை அவர்கள் "விச டார்ட் தவளை" என்ற புனைபெயரில் அழைக்கின்றனர். சிலர் தேரைகளின் பஃபோடாக்சின்களை மருந்தாகப் பயன்படுத்துகிறார்கள். ஆனால் இது மிகவும் ஆபத்தானது. பொதுவாகத் தேரைகளின் அளவு மற்றும் நச்சுத்தன்மை காரணமாக, நன்கு வளர்ந்த, ஆரோக்கியமான மனிதர்களுக்கு ஆபத்தாக இருக்காது. ஆனால் அதிகப்படியான நச்சு உறிஞ்சப்பட்டாலோ, அல்லது நச்சினை எடுத்துக்கொண்டவர் இளம் வயதுடையவராகவோ அல்லது நோய்வாய்ப்பட்டவராகவோ இருந்தால், தவளையின் விசம் கடுமையான விளைவுகளை ஏற்படுத்தும். ஒரு சில இனங்களில் காணப்படும் நச்சு மிகுந்த ஆபத்தினை, உயிரினை ஒரு சில நிமிடங்களில் போக்ககும் தன்மையுடையதாக உள்ளது. தேரைகள் நக்குவதால் உயிரியல் ரீதியாக எவ்வித பாதிப்பினையும் ஏற்படுத்துவதில்லை.  

## நீர் நில நச்சுயிரிகள்

- தவளைகள் மற்றும் தேரைகள்
  - அமெரிக்க தேரை
  - ஆசிய தேரை கரும்பு தேரைகள் ஒரு பெரிய பிரச்சினையாகும், ஏனென்றால் இந்த தேரையின் நச்சுத் தோலைப் பற்றி பூர்வீக வேட்டையாடுபவர்களுக்குத் தெரியாது, அவர்கள் இத்தேரையினை உண்ணும் போது விரைவில் இறந்துவிடுவார்கள். ]]
  - கரும்பு தேரை
  - கொலராடோ நதி தேரை
  - பொதுவான தேரை
  - கோரோபோரி தவளை
  - ஐரோப்பிய பச்சை தேரை
  - ஃபோலரின் தேரை
  - மாண்டெல்லா
  - பனமேனிய தங்க தவளை
  - விஷம் டார்ட் தவளை
- சாலமண்டர்கள்
# பாபெல்

Lesson Nine GmbH, பாபெல் ஆகச் செயல்படுவது, என்பது சனவரி 2008-இல் இருந்து பல்வேறு மொழிகளில் கிடைக்கப்பெறும் ஒரு இடாய்ச்சு சந்தா அடிப்படையிலான ஒரு மொழி கற்றல் செயலியும் இணையக் கற்றல் தளமும் ஆகும். இது தற்பொழுது பதினான்கு மொழிகளில் வழங்கப்படுகிறது: இடச்சு, டேனிய<nowiki/>ம், ஆங்கிலம்,  

## வரலாறு
பாபெல் ஆனது Lesson Nine ஆல் பெர்லின், இடாய்ச்சுலாந்து-இல் இயக்கப்படுகிறது. 450 முழுநேர ஊழியர்களையும் தனிப்பட்டோரையும் பாபெல் கொண்டுள்ளது. இந்நிறுவனம் பெர்லின்‌-இன் சுற்றுப்புரமான மிட்டே-ஐ அடிப்படையாகக் கொண்டது.  
இந்நிறுவனமானது ஆகத்து 2007-இல் மார்கசு மிட்டே மற்றும் தாமசு ஆல் என்பவர்களால் தொடங்கப்பட்டது. சனவரி 2008-இல் ஒரு இலவச பீட்டா (Beta) பதிப்பாக, சமூக அம்சங்களுடன் இந்த மொழி கற்றல் தளமானது இயக்கலைக்குச் சென்றது. 2008-இல் Kizoo Technology Ventures மற்றும் IBB Beteilligungsgesellschaft mbH ஆகியோர் பாபெல்-இன் முதல் முதலீட்டாளர் ஆயினர். பிறகு, 2009-இல் ERDF ஐரோப்பிய Structural Fund-ஆல் தோராயமாக ஒரு மில்லியன் (பத்து இலட்சம்) யூரோக்கள் பாபெல்-க்கு வழங்கப்பட்டன. புதிய விளைவாக்கப் பதிப்பு, பாபெல் 2.0 ஆனது, நவம்பர் 2009-இல் இயக்கலைக்குச் சென்றது.
# இந்திய மானிடவியல் ஆய்வகம்


**இந்திய மானிடவியல் ஆய்வகம்** (**Anthropological Survey of India** (**AnSI**) மனிதப் பண்பாட்டு மானிடவியல் ஆய்வுகள் மற்றும் கள தரவு ஆராய்ச்சிகளில் ஈடுபட்டுள்ள இந்திய அரசின் உயர்ந்த அமைப்பாகும். இது முதன்மையாக உடல்சார் மானிடவியல் மற்றும் பண்பாட்டு மானிடவியல் துறைகளில் செயல்படுகிறது. மேலும் இந்திய மானுடவியில ஆய்வகம், இந்தியப் பழங்குடியின மக்கள் மீது வலுவான கவனம் செலுத்துவதுடன், பிற சமூகங்கள் மற்றும் சமயக் குழுக்களின் பண்பாடுகள் மற்றும் மானிடவியல்சார் மொழிகளையும் ஆவணப்படுத்துகிறது.இந்திய அரசின் பண்பாட்டு அமைச்சகத்தின் கீழ் இயங்கும் இந்திய மானுடவியில ஆய்வகத்தின் தலைமையிடம் கொல்கத்தா இந்திய அருங்காட்சியக வளாகத்தில் 1948 ஆண்டு முதல் இயங்குகிறது.  

## வரலாறு
பிரித்தானிய இந்தியாவின் ஆட்சியில் 1916- ஆம் ஆண்டு முதல் இந்திய அருங்காட்சியகத்தின் ஒரு பிரிவாக விலங்கின மற்றும் மானுடவியல் ஆய்வகம் செயல்பட்டது. பின்னர் இந்திய விலங்கின ஆய்வகம் தனியாக செயல்படத் துவங்கியது. 1945-இல் மானுடவியல் ஆய்வகம் தன்னாட்சி அமைப்பாக துவக்கப்பட்டது. இதன் முதல் இயக்குநராக வீரஜா சங்கர் குகாவும், துணை இயக்குநராக வெரியர் எல்வினும் இருந்தனர். இதன் கிளை ஒன்று அந்தமான் நிக்கோபர் தீவுகளின் தலைமையிடமான போர்ட் பிளையர், சில்லாங், தேராதூன், உதய்பூர், நாக்பூர் மற்றும் மைசூரில் நூலகத்துடன் 1960 முதல் இயங்குகிறது.  

## இதனையும் காண்க
- இந்தியத் தொல்லியல் ஆய்வகம்
# ஹமீதுல் ரஹ்மான்


**ஹமீதுல் ரஹ்மான்** ஓர் இந்திய அரசியல்வாதி. மேற்கு வங்க சட்டமன்ற உறுப்பினராக இரண்டு முறை வென்றவர்.  

ரஹ்மான் 2001 சட்டமன்ற தேர்தலில் சுயேச்சை வேட்பாளராக போட்டியிட்டு உத்தர் தினாஜ்பூரில் சோப்ரா தொகுதியை வென்றார். ஆனால் இவர் இந்திய தேசிய காங்கிரஸ் வேட்பாளராக இதே தொகுதியில் 2006 இல் போட்டியிட்டு தோல்வியடைந்தார்.  

2011 தேர்தல்களில், திரிணாமுல் காங்கிரஸுடன் காங்கிரஸ் கட்சி கூட்டணி போராட்டத்தில் சோப்ரா தொகுதி திரிணாமுல் காங்கிரசுக்கு ஒதுக்கப்பட்டது. இதனால் பல திரிணாமுல் காங்கிரஸ் கட்சியினர் கட்சியின் மீது அதிருப்தி அடைந்தனர். அதில் ரஹ்மானும் ஒருவர். ரஹ்மான் சுயேச்சையாக சோப்ரா தொகுதியில் போட்டியிட்டு தொகுதியை வென்றார். அப்போது ரஹ்மான் போன்று மேற்கு வங்கம் முழுவதும் தேர்தலில் போட்டியிட்ட 18 அதிருப்தி காங்கிரஸ் வேட்பாளர்களில், ரஹ்மான் மட்டுமே வெற்றி பெற்றார்.  

இதற்காக ஆரம்பத்தில் ரஹ்மான் கட்சியில் இருந்து தற்காலிகமாக ஒதுக்கி வைக்க்பட்டார். ஆனால் விரைவில் அவரது அரசியல் வழிகாட்டியான தீபா தாஸ்முன்சியால் காங்கிரசுக்கு அழைக்கப்பட்டார். ரஹ்மான் வாக்கெடுப்புக்கு பிந்தைய விதிமீறல்களில் ஈடுபட்டதாக கூறப்பட்டது. இதையடுத்து, ரஹ்மான் திரிணாமுல் காங்கிரசில் சேர்ந்தார்.
# ஹெராக்கிள்ஸ்



**ஹெராக்கிள்ஸ்** (**Heracles**) ( ; , *Hēraklês*, Glory/Pride of *Hēra*, (, *Alkaios*) or **Alcides** (, *Alkeidēs*) கிரேக்கத் தொன்மவியலில் கூறப்படும் உடல் திறன் மிக்க வீரன் ஆவார். உரோம மற்றும் நவீன மேற்கு நாடுகளில், இவர் ஹெர்குலிசு என்று அழைக்கப்படுகிறார்.  

கிரேக்கக் கடவுள் சியுசு - அல்சிமெனி தம்பதியர்களுக்கு பிறந்தவர் உடல் வளுமிக்க ஹெராக்கிலியஸ் ஆவார். இவர் மனிதகுலத்தின் தெய்வீக பாதுகாவலர் மற்றும் உடற்பயிற்சிக் கூடத்தின் புரவலர் என கிரேக்கத் தொன்மவியலில் கூறப்படுகிறது. இவரின் உடன்பிறந்தவர்களில் முக்கியமானவர்கள் அப்பல்லோ மற்றும் ஆர்ட்டெமிசு கடவுள்கள் ஆவார்.  

ஜீயஸின் பொறாமை கொண்ட மற்றொரு மனைவியான ஹேரா செய்த தந்திரத்தால் தன் மகன் யூரிஸ்டீயஸ் அரசன் ஆனான். ஹெராக்கிள்ஸ் குழந்தையாக தொட்டிலில் கிடந்த போது, ஹேரா இரண்டு பாம்புகளை ஏவி கொல்ல முயன்றாள். ஆனால் அப்பாம்புகளை இயற்கையிலேயே பலம் மிக்க குழந்தையான ஹெராக்கிள்ஸ் தனது கையால் நசுக்கிக் கொன்றான்.  

, இத்தாலி]]  

## இதனையும் காண்க
- ஹெர்குலிஸ்

## அடிக்குறிப்புகள்
# புரந்தர் உடன்படிக்கை (1665)

இராச்சிய மன்னருமான முதலாம் ஜெய் சிங், புரந்தர் உடன்படிக்கையில் கையெழுத்து இடுவதற்கு முந்தைய நாளான்று சிவாஜியை வரவேற்கும் காட்சி, நாள் 10 சூன் 1665]]  

**புரந்தர் உடன்படிக்கை** (**Treaty of Purandar** (மராத்தி: **पुरंदर चा तह**) முகலாயப் பேரரசின் இராஜபுத்திர படைத்தலைவர் முதலாம் ஜெய் சிங் புரந்தர் கோட்டையை கைப்பற்றிய பிறகு, மராத்தியத் தலைவர் சிவாஜியுடன் 11 சூன் 1665 அன்று செய்து கொள்ளப்பட்ட உடன்படிககை ஆகும்.  

## புரந்தர் உடன்படிக்கையின் குறிப்புகள்
1. சிவாஜி தனது கட்டுப்பாட்டில் இருந்த 12 கோட்டைகள் முகலாயப் பேரரசிடம் ஒப்படைக்க வேண்டும்.
1. முகலாயர்கள் கேட்கும் போது, சிவாஜியின் படைகள் முகலாயப் படைகளுக்கு உதவி செய்ய வேண்டும்.
1. சிவாஜியின் மகன் சம்பாஜி முகலாயப் படையில் 5,000 வீரர்களுடன் பணி செய்ய வேண்டும்.
1. பிஜப்பூர் சுல்தானகத்தின் கட்டுப்பாட்டில் உள்ள கொங்கணப் பகுதியை சிவாஜி கோரினால், அதற்கு 40 இலட்சம் முகலாய ஹோன்கள், முகலாயர்களுக்கு செலுத்த வேண்டும்.

இந்த உடன்படிக்கையை சிவாஜி ஏற்றுக் கொண்டதுடன், அரசியல் பேச்சுவார்த்தைக்கு ஆக்ரா சென்று அவுரங்கசீப்பைச் சந்தித்தார்.  

## இதனையும் காண்க
- முதலாம் ஜெய் சிங்
- புரந்தர் உடன்படிக்கை (1776)
# அமினோ அசிட்டால்டிகைடு


**அமினோ அசிட்டால்டிகைடு** (Aminoacetaldehyde diethylacetal) என்பது C<sub>2</sub>H<sub>5</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வழக்கமான ஆய்வக நிபந்தனைகளில் தன்னொடுக்கம் அடைய முனைவதால் இச்சேர்மம் நிலைப்புத் தன்மையற்று உள்ளது. அமினோ அசிட்டால்டிகைடு ஈரெத்தில் அசிட்டால் சேர்மத்திற்கு இச்சேர்மம் ஒரு துணைக்கூறாகக் கருதப்படுகிறது.  

தௌரின் எனப்படும் 2-அமினோயீத்தேன் சல்போனிக் அமிலமானது தௌரின் ஈராக்சிசனேசு என்ற வினையூக்கியால் ஆக்சிசனேற்றம் அடைவதன் மூலம் இயற்கையில் அமினோ அசிட்டால்டிகைடு உற்பத்தியாகிறது. தௌரின் ஈராக்சிசனேசு என்ற நொதியே H<sub>2</sub>NCH<sub>2</sub>CH(OH)SO<sub>3</sub><sup>−</sup> என்ற சல்பைட்டை உருவாக்குகிறது.
# திருவம்பாடி கடற்கரை

**திருவம்பாடி கடற்கரை** (*Thiruvambady Beach*) என்பது இந்தியாவின், கேரள மாநிலத்தின், திருவனந்தபுரம் மாவட்டத்தில், அரபிக் கடலோரத்தில், உள்ள ஒரு கடற்கரையாகும். இந்தக் கட்கரை ஒரு கருப்புக் கடற்கரையாகும். இதற்கு காரணம் கடற்கரை மணலின் நிறம் வழக்கத்திற்கு மாறாக கருப்பு நித்தில் இருப்பதாகும். சந்தடியற்ற அமைதியையும், கடல் காற்றையும் விரும்புபவர்களுக்கு ஏற்ற இடமாக இது உள்ளது. புறக்குன்றை ஏறிக் கடந்தும் இங்கு போகலாம், அல்லது திருவம்பாடி சாலையில் இருந்து இறக்கைப் பாதையில் ஒரு கி.மீ. தொலைவுக்கு சவாரி செய்தும் இக்கடற்கரையை அடையலாம்.  

அருகிலுள்ள தொடருந்து நிலையம் சுமார் 3 கி.மீ தொலைவில் உள்ள வர்கலா தொடருந்து நிலையம். அருகிலுள்ள வானூர்தி நிலையம் சுமார் 40 கி.மீ. திருவனந்தபுரம் பன்னாட்டு வானூர்தி நிலையம் ஆகும்.
# மலையாமருங்கர் கோயில், பெருங்களூர்



**மலையாமருங்கர் கோயில்** என்பது தமிழ்நாட்டின் புதுக்கோட்டை மாவட்டத்தில், புதுக்கோட்டை வட்டத்தின் பெருங்களூரில் உள்ள ஓர் ஐயனார் கோயிலாகும்.  

## அமைவிடம்
புதுக்கோட்டை-தஞ்சாவூர் சாலையில் புதுக்கோட்டையிலிருந்து 18 கி.மீ. தொலைவில் இக்கோயில் அமைந்துள்ளது.  

## இறைவன், இறைவி
இக்கோயிலில் உள்ள இறைவன் மலையாமருங்கர் அய்யனார், இறைவி பூரணி புஷ்கலை.  

## சிறப்பு
பெருங்ளூரில் தன்னை வழிபடுகின்ற பக்தருக்கு கண் பார்வை வழங்கியதாகவும் அவர்களின் பரம்பரையினரே இக்கோயிலில் பணியாற்றி வருவதாகவும் கூறுகின்றனர். நாடி வருகின்ற பக்தர்களுக்கு அருள் பாலிக்கும் மலையாமருங்கருக்கு, தம் விருப்பங்கள் நிறைவேற யானை வாங்கி வைப்பதாக பக்தர்கள் வேண்டிக்கொள்கின்றனர்.  

## திறந்திருக்கும் நேரம்
ஒரு கால பூசை இங்கு நடத்தப்பெறுகிறது.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.00 வரையிலும் திறந்திருக்கும். சித்திரை மாதத்தில் சித்திரைத்திருவிழா 10 நாள்கள் சிறப்பாகக் கொண்டாடப்பெறுகிறது.
# ஒலிவியா பிரீன்


**ஒலிவியா "லிவ்வி" பிரீன்** (பிறப்பு: 1996 சூலை 26) இவர் வேல்சைச் சேர்ந்த இணை ஒலிம்பியன் தடகள வீரராவார். இவர் முக்கியமாக டி 38 வகை விரைவோட்டத்திலும், எஃப் 38 வகை நீளம் தாண்டுதல் போட்டிகளிலும் போட்டியிடுகிறார். 2012 ஆம் ஆண்டில், இவர் 2012 கோடைகால இணை ஒம்பிக்கிற்கு தகுதி பெற்றார். இது டி38 வகை 100 மீட்டரிலும், 200 மீட்டர் விரைவோட்டத்திற்கும் தேர்வு செய்யப்பட்டார். மேலும் இது டி35-38 பெண்கள் ரிலே அணியின் ஒரு பகுதியாகும். இவர் 2014 மற்றும் 2018 பொதுநலவாய விளையாட்டுப் போட்டிகளிலும் வேல்சைப் பிரதிநிதித்துவப்படுத்தியுள்ளார். 2018 இல் குயின்ஸ்லாந்தின் கோல்ட் கோஸ்டில் நடைபெற்ற விளையாட்டுகளில் நீளம் தாண்டுதலில் தங்கம் வென்றார்.  

## வரலாறு
இங்கிலாந்தின் கில்ட்போர்டில் வேல்சு தாய்க்கும், இசுகாட்லாந்து தந்தைக்கும் இவர் பிறந்தார். பெருமூளை வாதம் கொண்ட இவர், தொடக்கப்பள்ளியில் இருந்தபோதே விளையாட்டைத் தொடங்கினார். இணை ஒலிம்பிக் தேர்வுக்காக அனுமதிக்கும் வகையில், சவரி 2012 இல் இவருக்கு டி38 வகைப்பாடு வழங்கப்பட்டது. சூன் 2012 இல், நெதர்லாந்தின் ஸ்டாட்ஸ்கனாலில் நடந்த ஐபிசி தடகள ஐரோப்பியப் போட்டிகளில் போட்டியிட்டு, 100 மீட்டரிலும், 200 மீட்டரிலும் வெண்கலம் வென்றார். ஐரோப்பியப் போட்டிகளில் 100 மீட்டரில் இவர் ஒரு தனிப்பட்ட சிறந்த சாதனையைப் பதிவு செய்தார். மேலும் சூலை தொடக்கத்தில் இலண்டனின் கிரிஸ்டல் பேலஸில் நடந்த டயமண்ட் லீக் போட்டிகளில் 200 மீட்டரில் சிறப்பான நேரத்தை பதிவு செய்தார். இவரது காலங்கள் 2012 கோடைகால பாராலிம்பிக்கிற்கு பிரித்தானிய அணிக்கு தாமதமாக அழைப்பு விடுத்தன . இவர் 2012 விளையாட்டுகளின் போது பிரித்தானிய இணை ஒலிம்பிக் தடகள அணியின் இளைய உறுப்பினராக இருந்தார்.  

### 2012 இலண்டனில் இணை ஒலிம்பிக் விளையாட்டு
இவர், டி 38 வகை 100 மீட்டரிலும், 200 மீட்டர் விரைவோட்டத்தில் இலண்டனில் போட்டியிட்டார். டி 35-38 வகைப்பாடு பெண்கள் ரிலே அணியில் முதன்முதலில் கால் பதித்தார்.  

**100 மீ:** 100 மீட்டர் இறுதிப் போட்டியில் இவர் ஐந்தாவது இடத்தைப் பிடித்தார். மார்கரிட்டா கோன்சரோவா 13.45 விநாடிகளில் ஓடி முதலிடம் பிடித்தார்.  

**200 மீ:** இரண்டாவது வேகமான ஓட்டப்பந்தய வீரராக தகுதி பெற்ற பிறகு, 200 மீட்டர் இறுதிப் போட்டியில் இவர் 30.22 வினாடிகளில் எட்டாவது இடத்தைப் பிடித்தார்.  

**4 × 100 மீ ரிலே:** இவர் (ரிலே இறுதிப்போட்டியில் முதல் கட்டத்த்தில் ஓடினார்) அணித் தோழர்கள் ஜென்னி மெக்லொக்லின், பெத்தி உட்வார்ட் , கத்ரீனா ஹார்ட் ஆகியோருடன் 56.08 விநாடிகள் ஓடி வெண்கலப் பதக்கம் வென்றார். இது ஒரு பருவத்தின் சிறந்த நேரமாகும்.  

### 2013 லியோனில் நடந்த ஐபிசி உலகப் போட்டிகள
ஐபிசி உலகப் போட்டியில் லியோனில் 100 மீட்டரிலும், 200 மீட்டரிலும் ஐந்தாவது இடத்தைப் பிடித்தார்.  

### 2014
பொதுநலவாய விளையாட்டுப் போட்டியில் வேல்சுக்காகப் போட்டியிட்டு நீளம் தாண்டுதலில் ஏழாவது இடத்தில் பதக்கங்களை வென்றார்.  

பின்னர் ஐபிசி ஐரோப்பியப் போட்டிகளில் பங்கேற்றார். அங்கு 100 மீட்டர் ஓட்டத்தில் தனிப்பட்ட வீரர் சோபி ஆன், உருசியாவின் மார்கரிட்டா கோன்சரோவா ஆகியோருக்கு பின்னால் வந்து வெண்கலத்தை வென்றார்.  

இவர் டி35-38 வகைப்பாடு ரிலே அணியின் இரண்டாவது கட்டத்தில் ஓடினார். இதில் பெத்தானி உட்வார்ட், சோபி ஆன் மற்றும் ஜென்னி மெக்லொக்லின் ஆகியோர் இவருடன் ஓடினார். இந்த அணி 53.84 நிமிடங்கள் என்ற புதிய பிரிட்டிசு சாதனையில் உருசியாவுக்கு பின்னால் வந்து வெள்ளியை வென்றது.
# ரோரோ சரக்கு இரயில் சேவை

**ரோ-ரோ சரக்கு இரயில் சேவை** (**Roll On-Roll Off goods train service**), இந்தியாவில் சரக்கு தொடருந்துகளில் சரக்குகள் ஏற்றிய லாரிகளை ஓட்டுனர் & துப்பரவாளருடன் ஒரிடத்திலிருந்து, மற்றொரு இடத்திற்கு ஏற்றிச் செல்வதாகும். இவ்வகையான ரோரோ சரக்கு இரயில் சேவை கொங்கண் இரயில்வேயில் கொச்சி - மங்களூர் - மும்பை இடையே சில ஆண்டுகளாக நடைபெற்று வருகிறது.  

கொரோனா பெருந்தொற்று காரணமாக, சரக்குகளை கர்நாடகாவின் பெங்களூர் முதல் மகாராட்டிரா மாநிலத்தின் சோலாப்பூர் வரை 682 கிலோ மீட்டர் தொலவிற்கு விரைவாக, குறைந்த கட்டணத்தில் கொண்டு செல்வதற்கு ரோரோ சரக்கு இரயில் சேவைகள் 20 ஆகஸ்டு 2020 முதல் நடைமுறைக்கு வந்துள்ளது. இந்த இரயில் தர்மவரம், குண்டக்கல், ராய்ச்சூர் மற்றும் வாடி வழியாக மகாராஷ்டிராவின் சோலாப்பூர் அருகே பேல் என்ற இடத்தை சென்றடையும். இவ்வாறு தென் மேற்கு ரயில்வே தெரிவித்து உள்ளது.தென்னக இரயில்வேயின் பாலக்காடு கோட்டத்தில், ரோ-ரோ சரக்கு இரயில் சேவை, மங்களூர் அருகே உள்ள தோக்கூர் -சோரனூர் இடையே ஆகஸ்டு 2020 முதல் நடைமுறைக்கு வந்துள்ளது.  

## நன்மைகள்
ரோ-ரோ சேவை என்பது சரக்கு இரயில்களில் சரக்கு லாரிகளை ஏற்றிச் செல்வது ஆகும். இந்த ரயில்களில் ஏற்றப்படும் லாரிகளில் அதன் டிரைவர் மற்றும் துப்பரவாளர் பயணிப்பர். அந்தந்த லாரிகள் பயணிக்க வேண்டியகுறிப்பிட்ட ரயில் நிலையம் வந்த உடன் லாரிகள் இறக்கி விடப்படும். இதற்கு ரோ-ரோ (ரோல் ஆன்-ரோல் ஆப்) என்பர்.  

இந்த சரக்கு இரயில்களில் ஒரே நேரத்தில் 42 சரக்கு லாரிகளை ஏற்றிச் செல்ல முடியும். இதனால் சலைகளில் விபத்துக்கள் குறைவதுடன் எரிபொருள் சேமிப்பு,சாலை பாதுகாப்பில் முன்னேற்றம், காற்று மாசுபாடு குறைவு, சாலை போக்குவரத்தை விட செலவு குறைவு போன்றவை மட்டுமல்லாது அத்தியாவசிய பொருட்கள், விரைவில் அழகக்கூடிய பழங்கள், காய்கறிகள் போன்ற உணவுபொருட்கள் மற்றும் சிறிய சரக்குகளை விரைவாக கொண்டு செல்ல உறுதி செய்யப்டகிறது. மேலும் ஒரு டன் எடைக்கு போக-வர கட்டண்மாக ரூபாய் 2700 மட்டும் வசூலிக்கப்படுகிறது. ஒரு லாரியில் 30 டன் சரக்கு ஏற்ற அனுமதிக்கப்படுகிறது. லாரி ஓட்டுனர் & துப்பரவாளர்கள் செல்ல வேண்டிய இடம் வரை இரண்டாம் வகுப்பு பயணச்சீட்டிற்கு கட்டணம் செலுத்தினால் போதுமானது.
# புரந்தர் உடன்படிக்கை (1776)

**புரந்தர் உடன்படிக்கை** (**Treaty of Purandar**) 1 மார்ச் 1776 அன்று மராத்தியப் பேரரசின் பேஷ்வாவிற்கும், கிழக்கிந்திய கம்பெனியின் குழுவினருக்கும் இடையே கொல்கத்தாவில் கையெழுத்து ஆனது.  

புரந்தர் உடன்படிககியின் படி, மராத்தியர்கள் சால்சேட் தீவு மற்றும் பரூச் ஆகிய்வைகளை ஆங்கிலேயர்களுக்கு விட்டுக்கொடுத்தனர்.இந்த உடன்படிக்கையில் பிரித்தானிய ஆளுநர் வாரன்ஹேஸ்டிங்ஸ் சார்பில் கர்ணல் அப்டனும், மராத்தியப் பேரரசின் சார்பில் பேஷ்வா நானா பட்னாவிசும் கையொப்பமிட்டனர். பிறகு சவாய் மாதவ ராவை புது பேஷ்வாவாக ஆங்கிலேயர் அங்கீகரித்தனர். மேலும் மராத்தியர்கள் பிரெஞ்சுக் கிழக்கிந்தியக் கம்பனி இந்தியாவில் செயல்படுவதை ஏற்கவில்லை.  

## இதனையு காண்க
- புரந்தர் உடன்படிக்கை (1665)
# கத்ரீனா கர்ட்


**கத்ரீனா கர்ட்** (Katrina Hart) (பிறப்பு:1990 மே 17) 2010 பொதுநலவாய விளையாட்டுப் போட்டியில் பெண்கள் 100 மீ டி 37 வகைப்பாடு (பெருமூளை வாதம் கொண்ட விளையாட்டு வீரர்கள்) போட்டியில் இங்கிலாந்துக்காக தங்கப்பதக்கம் வென்ற ஒரு ஆங்கில விளையாட்டு வீரர் ஆவார். இவர் 2008 கோடைக்கால இணை ஒலிம்பிக்கில் போட்டியிட்டார். ஆனால் காயம் மூலம் பின்வாங்க வேண்டிய கட்டாயம் ஏற்பட்டது. மேலும் ஐபிசி தடகள உலகப் போட்டிகளில் பல பதக்கங்களை வென்றுள்ளார்.  

## ஆரம்ப கால வாழ்க்கை
இவர் இங்கிலாந்தின் பர்மிங்காமில் 1990 17 இல் பெருமூளை வாதத்துடன் பிறந்தார். இவர் பெர்சோர் உயர்நிலைப் பள்ளியில் பயின்றார். மேலும் 14 வயதில் ஓட ஆர்ம்பித்தார். ஒரு வருடம் கழித்து 2005 ஆம் ஆண்டு நடந்த ஐரோப்பியப் போட்டிகளில் டி37 வகைப்பாடு 100மீட்டர் ஓட்டத்தில் வெண்கலப் பதக்கம் வென்று, பிரிட்டிசு அணியின் இளைய உறுப்பினரானார்.  

## விளையாட்டு வாழ்க்கை
2007 ஆம் ஆண்டில், டி 37 வகை 100மீட்டர் ஓட்டத்தில் உலகின் இரண்டாவது வேகமான இடத்தைப் பிடித்தார் . டி37 200 மீட்டர் ஓட்டத்தில் மூன்றாவது வேகமான இடத்தைப் பிடித்தார். 2008 ஆம் ஆண்டு பெய்ஜிங்கில் நடந்த கோடைகால இணை ஒலிம்பிக்கிற்கு இவர் பிரிட்டிசு அணிக்கு தேர்வு செய்யப்பட்டார். 100மீட்டர் இறுதிப் போட்டிகளில் ஓடும்போது இவரது தொடை எலும்புக்கு காயம் ஏற்பட்டது. ஏழாவது இடத்தில் வந்தார். அதன் விளைவாக 200மீட்டரிலிருந்து விலகினார்.  

இதற்கு பிறகு இவர் பாத் பல்கலைக்கழகத்தில் பயிற்சி பெற சென்றார். இவர் 2010 பொதுநலவாய போட்டிகளில் இங்கிலாந்துக்காக போட்டியிட்டார். அங்கு டி 37 வகைபாட்டில் 100மீட்டர் ஓட்டத்தில் தங்கப்பதக்கம் வென்றார். இது இவரது முதல் பெரிய சர்வதேச வெற்றியாகும். மேலும் இவர் ஒரு புதிய தனிப்பட்ட சிறந்த நேரத்தை 14.75 விநாடியாக நிர்ணயித்தார். இவர் 2011 ஐபிசி தடகள உலகப் போட்டியில்மூன்று பதக்கங்களை வென்றார். இது டி 37 வகை 200 மீட்டரில் இல் தங்கமும், டி 37 வகை 100 மீட்டரிலும், டி35-டி38 வகை 4x100 மீ ரிலேவிலும் வெண்கலம் வென்றார். 2012 ஆம் ஆண்டில் நடந்த ஐரோப்பியப் போட்டிகளில், டி 37 வகை 100மீட்டர், 200 மீட்டர் ஆகிய இரண்டிலும் வெண்கலப் பதக்கங்களை வென்றார்.  

## தனிப்பட்ட வாழ்க்கை
இவர் 2011 ஆம் ஆண்டில் பாத் பல்கலைக்கழகத்தில் விளையாட்டு செயல்திறன் பட்டம் பெற்றார். பறவைகளின் மீதான பயமான ஆர்னிடோபோபியாவால் அவதிப்பட்டாலும், இவர் "குருவி" என்று செல்லப்பெயர் பெற்றார். அவர் பர்மிங்காம் நகர கால்பந்து அணியின் ஆதரவாளர் ஆவார்.
# ஆட்ரியா சாண்டோஸ்


**ஆட்ரியா சாண்டோஸ்** (Ádria Santos) (பிறப்பு: 1974 ஆகத்து 11) பிரேசிலிலிருந்து வந்து இணை ஒலிம்பிக் விளையாட்டுக்களில் விரைவோட்டத்தில் விளையாடி ஓய்வுபெற்ற வீரர் ஆவார். குறைந்த அளவில் பார்வையற்றவராகப் பிறந்த இவர் 1994 க்குள் பார்வையை முற்றிலுமாக இழந்தார். 1988 முதல் 2008 வரை தொடர்ச்சியாக ஆறு இணை ஒலிம்பிக்கில் டி 11 வகை போட்டிகளில் பங்கேற்ற இவர் ஒவ்வொரு சந்தர்ப்பத்திலும் குறைந்தது ஒரு பதக்கத்தை வென்றார். 2016 கோடைகால இணை ஒலிம்பிக்க்கின் ஆரம்ப விழாவில் இறுதி ஒலிம்பிக் ஜோதியை தாங்கினார்.  

2003 ஆம் ஆண்டில் இவர்தனது வழிகாட்டியாகவும் பயிற்சியாளராகவும் பணியாற்றிய முன்னாள் போல் வால்டர் ரபேல் என்பவரை மணந்தார். இந்தத் தம்பதியருக்கு பார்பரா என்ற ஒரு மகள் உள்ளார்.  

## ஆரம்ப வரலாறு
1974 ஆம் ஆண்டில் பிறந்த பார்வைக் குறைபாட்டால் பாதிக்கப்பட்ட இவர் பி 2 பிரிவில் விரைவோட்ட வீர்ரராக அறிமுகமானார் (தனது 14 வயதில், 1988 ஆம் ஆண்டில் சியோல் இணை ஒலிம்பிக் போட்டிகளில் பார்வையற்றவர் பிரிவில் அறிமுகமானார்) 1994 ஆம் ஆண்டில், கண்பார்வையின் மொத்த இழப்பு காரணமாக, இவர் முழுமையான பார்வைக் குறைபாடு (டி 10, பின்னர் டி 11) பிரிவில் தனது வாழ்க்கையைத் தொடர்ந்தார். இவரது ஓட்டங்களில் 100 மீட்டர், 200 மீட்டர், 400 மீட்டர், மிகவும் அரிதாக 800 மீட்டர், 4 × 100 மீட்டர் ரிலே ஆகியவை அடங்கும்.  

1988 முதல் 2008 வரை கோடைகால இணை ஒலிம்பிக் போட்டிகளின் அனைத்து பதிப்புகளிலும் பங்கேற்ற இவர் 13 பதக்கங்களைப் பெற்றார். அவற்றில் 4 தங்கம், 8 வெள்ளி, ஒரு வெண்கலம். இவர் 1994 முதல் 2011 வரை இணை ஒலிம்பிக் தடகள உலகப் போட்டிகளின் பல்வேறு பதிப்புகளிலும், பரப்பன்-அமெரிக்க விளையாட்டுகளின் மூன்று பதிப்புகளிலும் போட்டியிட்டு, தொடர்ந்து மேடையைப் பெற்றார். 2011 ஆம் ஆண்டில் இவருக்கு நடந்த ஒரு அறுவை சிகிச்சையைத் தொடர்ந்து இவரது சர்வதேச தடகள வாழ்க்கையை முடிவுக்கு வந்தது.  

2012 ஆம் ஆண்டில் சர்வதேச இணை ஒலிம்பிக் அமைப்பிலும், பிரேசிலிய இணை ஒலிம்பிக் அமைப்பிலும், கிளோடோல்டோ சில்வா என்பவருடன் சேர்ந்து பிரேசிலைப் பிரதிநிதித்துவப்படுத்தினார். இலண்டனில் நடந்த இணை ஒலிம்பிக் போட்டிகளின் தொடக்க விழாவில் (ஆகத்து 29) அணிவகுத்துச் சென்றார். மேலும், இரண்டு விளையாட்டு வீரர்களும் ஒலிம்பிக் ஜோதியை ஏந்திச் சென்றனர்.
# கல்கி (2017 குறும்படம்)



**கல்கி** 2017 தமிழ் மொழி குறும்படம் கிஷோர் மற்றும் யாஸ்மின் பொன்னப்பா முன்னணி வேடங்களில் நடித்துள்ளனர். இப்படத்தை திலீப் குமார் இயக்கியுள்ளார், திரைப்பட விமர்சகர் பரத்வாஜ் ரங்கன் எழுதியுள்ளார். படம் 17 மே 2017 அன்று வெளியிடப்பட்டது.  

## நடிகர்கள்

- கிஷோர்
- கல்கியாக யாஸ்மின் பொன்னப்பா மற்றும் ராதிகா (இரட்டை வேடங்கள்)
- மித்ரபூமி சரவணன்

## விமர்சனம்

இந்தியா டுடே ஐந்து நட்சத்திரங்களில் மூன்று நட்சத்திரங்கள் இந்த திரைப்படத்திற்க்கு கொடுத்து.
# அமேர்



**அமேர் அல்லது ஆம்பர்** (**Amer** or Amber), இந்தியாவின் இராஜஸ்தான் மாநிலத்தின் ஜெய்ப்பூர் மாவட்ட நிர்வாகத் தலைமையிட நகரமான செய்ப்பூர் மாநகராட்சியின் ஒரு பகுதியாகும். முன்னர் இது ஆம்பர் இராச்சியத்தின் தலைநகராக இருந்தது. இங்கு இராசபுத்திரர்கள் கட்டிய அழகிய ஆம்பர் கோட்டை உலகப் பாரம்பரியக களங்களில ஒன்றாக உள்ளது. முகலாயப் பேரரசர் அவுரங்கசீப்பின் தக்காணப் பகுதியின் முக்கிய படைத்தலைவர்களில் ஒருவரான ஜெய்ப்பூர் இராச்சியத்தின் மன்னர் முதலாம் ஜெய் சிங் விளங்கினார். புரந்தர் உடன்படிக்கையில், முதலாம் ஜெய்சிங் மற்றும் சிவாஜி கையொப்பமிட்டனர்.  

## வரலாறு
யிலிருந்து நகரம் மற்றும் கோயிலின் காட்சி]]  


ஜெய்கர் கோட்டை அருகே இராஜா கல்கி தேவன் 1036-இல் அமேர் நகரத்தில் தனது இராச்சியத்தின் தலைநகராக மாற்றினார். 1037-இல் கட்ச்வாகா குல இராஜபுத்திர குலத்தினர் அமேரை கைப்பற்றினர். அமேர் நகரத்தின் ஆம்பர் கோட்டையை இராஜா மான் சிங் என்பவரால் கட்டப்பட்டது. மான் சிங்கின் பேரன் இரண்டாம் ஜெய் சிங் அமேர் நகரத்தின் தெற்கே 9 கிலோ மீட்டர் தொலைவில் ஜெய்ப்பூர் நகர அரண்மனையை நிறுவினார். மேலும் இவர் ஹவா மஹால், ஜல் மகால், ஜந்தர் மந்தர் (ஜெய்ப்பூர்),ஜெய்கர் கோட்டை மற்றும் நாகர்கர் கோட்டைகளை நிறுவினார். மகாராஜா ஜெய் சிங் நினைவாக ஜெய்ப்பூர் நகரத்திற்கு என பெயரிடப்பட்டது.  
கட்ச்வாகா இராஜபுத்திர குலத்தினருக்கு ஜெய்ப்பூர் நகரம் 1727 முடிய தலைநகரமாக இருந்தது.  
## இதனையும் காண்க
- ஜெய்பூர் இராச்சியம்
# அட்லாண்டிக் துருத்தி மீன்


**அட்லாண்டிக் துருத்தி மீன் (*Aulostomus strigosus***)(அல்லது தவறாக **அட்லாண்டிக் கார்னட்மீன்)** அல்லோஸ்டோமிடே குடும்பத்தினைச் சார்ந்த துருத்தி மீன் இனமாகும். இம்மீன் கிழக்கு அட்லாண்டிக் பெருங்கடலில் மவுரித்தேனியா முதல் நமீபியா வரை ஆழமற்ற கடலோர நீர்ப்பகுதிகளில் காணப்படும் வெப்பமண்டல கடல் மீனாகும். மற்ற துருத்தி மீன்களைப் போலவே, இவை சிறிய மீன்களை உணவாகச் சாப்பிடுகின்றன. இரைதேடும்போது மீன்களை வேட்டையாடும் பிற உயிரிகளை மறைவாகப் பயன்படுத்திக்கொள்கின்றன.  

*அல்லோஸ்டோமசு ஸ்டிரிங்கோசசு, அல்லோஸ்டோமசு* மேகுளோடசு சிற்றினத்துடன் நெருங்கிய உறவுடையதாகக் கண்டறியப்பட்டுள்ளது. எனவே இச்சிற்றினம் தென்கிழக்கு பசிபிக் கடல் பகுதிக்கு அட்லாண்டிக் பகுதியிலிருந்து வந்ததாகக் கூறப்படும் கருத்தினை ஆதரிப்பதாக உள்ளது.  

## விளக்கம்
துருத்தி மீன் நீண்ட குழாய் போன்ற உடலின் நுனிப்பகுதியில் மேல்நோக்கிய வாயுடன் நீண்ட தலையினைக் கொண்டவை.  

இம்மீன்கள் கலவியின் போது துணையினை ஈர்க்கவும், சூழலில் மறையவும் தன்னுடைய நிறத்தினை மாற்றிக்கொள்ள அபரிமிதமான நிறம் மாற்றும் தன்மையினைக் கொண்டுள்ளது. பழுப்பு அல்லது நீலம், பச்சை அல்லது ஆரஞ்சு நிற தோற்றங்கள் அல்லது அதன் இடைநிலைகள் பெரும்பாலும் காணப்படும் வண்ணங்கள். இது வெளிர் நிறமாகவும், செங்குத்து மற்றும்/அல்லது கிடைமட்ட கோடுகளாகவோ அல்லது உடலில் ஒழுங்கற்ற அடர் புள்ளிகளுடன் கோடுகளாகக் காணப்படும். முதுகுபுற மற்றும் வால் துடுப்புகள் பகுதி ஒளி ஊடுருவும் தன்மையுடன் முன்பகுதியில் கருப்பு நிறப் புள்ளியுடன் இருக்கும். பொதுவாக இதன் உடலில் நான்கு வெள்ளை புள்ளிகள், முதுகு துடுப்பு மற்றும் வால் துடுப்புகளுக்கு இடையிலும்; மூன்று வெள்ளை செங்குத்து கோடுகள் வால் துடுப்பிலும், கருமைநிற புள்ளி வால் துடுப்பிலும் காணப்படும்.  

இதன் அதிகபட்ச நீளம் 75 செ.மீ.  

## வாழ்விடமும் நடத்தையும்
*ஆலோஸ்டோமஸ் ஸ்ட்ரைகோசஸ்* என்பது அடிமட்டவாழ் மீன் இனமாகும். இவை கடலோரப் பகுதிகளில் உள்ள பாறை, பவளப் பாறை பகுதிகளில் காணப்படும். இதனுடைய முக்கிய இரையானது மீன் ஆகும். இவை பாறைகளின் மீது காணப்படும் விலங்குகளையும் உண்பதாக நம்பப்படுகிறது. *ஏ. ஸ்ட்ரைகோசஸ்* பிற மீன் கூட்டங்களை பின் தொடர்ந்து செல்லும் மீன்களாகும். தாவரங்களை உண்ணும் பெரிய மீன்களைப் பின் தொடர்ந்து செல்வதால் இம்மீன்களுக்குத் தக்க பாதுகாப்பும், தேவையான உணவும் கிடைக்கின்றது. சிறிய இரையினை வேட்டையாடும்போது உடலினை செங்குத்தாகவும் தலையினை கீழ்நோக்கியும் உள்ளவாறு வைத்துக்கொண்டிருக்கும். தக்க இரை இதனருகில் வரும்போது தாக்கிப்பிடித்துவிடும்.  

பல மீன்களைப் போலவே, துருத்தி மீன்களும் ஒரு விரிவான இனக்கவர்ச்சி செயல்களை மேற்கொள்கின்றன. தம்முடைய நிறத்தினை மாற்றியமைத்து துணையினை கவர்கின்றது.  

வெர்டி முனைத் தீவுகளில் காணப்படும் *பாண்டிஓன் கெலியாட்சு* மீன்களுக்கு *ஏ ஸ்டிரிங்கோசசு* அடிக்கடி இரையாகிறது  

## பரவல்
கிழக்கு அட்லாண்டிக்கின் வெப்பமான நமீபியாவிலிருந்து மவுரித்தேனியா வரையிலும், மடிரா சார்ந்த மாகேரோனிசியன் தீவுகள், கேப் வெர்டே தீவுகள் மற்றும் கேனரி தீவுக<nowiki/>ளிலும் காணப்படுகிறது. பிரேசிலின் எஸ்பிரிட்டோ சாண்டோ மற்றும் செயின்ட் பால்ஸ் பாறைகளிலும் இந்த இனங்கள் பதிவு செய்யப்பட்டுள்ளன; ஆனால் இவை *ஏ. மாகுலட்டசுடன்* தவறாக அடையாளம் காணப்பட்டதாக இருக்கலாம்.
# முதலாம் ஜெய் சிங்



**மகாராஜா ஜெய் சிங்** (**Maharaja Jai Singh**) (15 சூலை 1611 – 28 ஆகஸ்டு 1667) இந்தியாவின் இராஜஸ்தான் மாநிலத்தின் ஜெய்ப்பூர் இராச்சியத்தின் (முன்னர் அமேர்) மன்னரும், முகலாயப் பேரரசின் முக்கியப் படைத்தலைவர்களில் ஒருவரும் ஆவார். இவர் ஜெய்ப்பூர் இராச்சியத்தை 1614 முதல் 1621 முடிய 7 ஆண்டுகள் ஆட்சி செய்தவர். இவர் அக்பர் அவையில் இருந்த மான் சிங்கின் பேரன் ஆவார்.  

புரந்தர் போரின முடிவின் போது சிவாஜியுடன் செய்து கொன்ட புரந்தர் உடன்படிககையில், முகலாயப் பேரரசின் சார்பாக முதலாம் ஜெய் சிங் கையொப்பமிட்டார்.  

மன்னர் முதலாம் ஜெய் சிங் மற்றும் மேவார் இராச்சிய மன்னர் கஜ சிங் அமர்ந்திருக்கும் ஓவியம், 1630.]]  

## இதனைய்ம் காண்க
- புரந்தர் உடன்படிக்கை (1665)
- அமேர்
- ஜெய்பூர் இராச்சியம்
- இரண்டாம் ஜெய் சிங்
# இரு பட்டை பச்சோந்தி


***பர்சிபர் பால்டேட்டசு*** (*Furcifer balteatus*) என்றழைக்கப்படும் இரு பட்டை பச்சோந்தி அல்லது மழைக்காட்டு பச்சோந்தி இனம் மடகாசுகர் பகுதியில் மட்டுமே வசிக்கக்கூடியதாகும். இதனை 1851ஆம் ஆண்டு ஆண்ட்ரே மேரி கான்சுடன்ட் டுமரில் மற்றும் கேப்ரியல் பிப்ரான் போன்றவர்கள் விவரித்தனர்.  

## பரவல் மற்றும் வாழ்விடம்

*பர்சிபெர் பால்டெட்டாசு* மடகாஸ்கரின் தென்கிழக்கு பகுதிகளில் மட்டுமே காணப்படுகிறது. சூழல் வெப்பநிலை வரையும், ஆண்டு மழையளவு 4000 மில்லி மீட்டராக உள்ள ரனோமபானாவில் இந்த பச்சோந்தியினைக் காணலாம். இந்த பச்சோந்திகள் பரப்பில் தொடர்ச்சியற்ற பரவலைக்கொண்டது. இயற்கை பாதுகாப்புக்கான சர்வதேச ஒன்றிய தகவலின்படி இதன் எண்ணிக்கை குறைந்து வருவதாக நம்பப்படுகிறது. இந்த பச்சோந்திகள் பெரும்பாலும் கடல்மட்டத்திலிருந்து சுமார் உயரத்தில் வாழ்கின்றன. இது ஓர் அரிய இனம், பெரும்பாலான நேரங்களில் தனித்த நிலையிலே காணப்பட்டுள்ளன. ஐ.யூ.சி.என் ஆபத்தான உயிரினமாக மதிப்பிடப்பட்டுள்ளது. இந்த பச்சோந்தி பொதுவாக இரண்டு-பட்டைகள் கொண்ட பச்சோந்தி அல்லது மழைக்காட்டு பச்சோந்தி என்று அழைக்கப்படுகிறது.  

## வகைப்பாடு
இந்த இனத்தினை ஆரம்பத்தில் டுமரில் & டுமரில் 1851: 32 இல் டுமரில் மற்றும் பிப்ரான் ஆகியோரால் விவரிக்கப்பட்டது. 1865இல் கிரேயால் இது *டிக்ரானோசரா பைபர்கா வர்* கிராசிகார்னிசு என விவரிக்கப்பட்டது *.* மீண்டும் 1865 இல் கிரே *கெமிலியான் பேல்டெட்டசு* என விவரித்தார். பின்னர் ஏஞ்சல் 1942 இல் *சாமலியோ பால்டியஸ் என்று* விவரித்தார். 1911: 27 இல் வெர்னர் இதை *சாமலியன் பிஃபிடஸின்* கீழ் விவரித்தார். பின்னர் இது ஐம்பத்தைந்து ஆண்டுகளுக்குப் பிறகு மெர்டென்ஸ் 1966 இல் *சாமலியோ பிஃபிடஸ்* என்று விவரிக்கப்பட்டது. பிரைகோ மற்றும் டொமெர்க்யூ 1969 ல் *கெமிலியோ பால்டேட்டசு* என்று வர்ணித்தார். பின்னர் பிரைகோ 1971, 1978 ல் இதே பெயரில் விவரித்தார். 1986 ஆம் ஆண்டில், இது *பர்சிபர் பால்டேட்டசு என்று* அறியப்பட்டது. கிளாவர் மற்றும் பாஹ்ம் இதை 1986 இல் விவரித்தனர். பின்னர் இது 1994 ஆம் ஆண்டில் கிளா மற்றும் வென்சஸ் ஆகியோரால் அதே பெயரில் விவரிக்கப்பட்டது.*பர்சிபர் பால்டேட்டசு* 1999இல் நிகாசு என்பவரால் விவரிக்கப்பட்டது.
# எக்சைலமீன்


**எக்சைலமீன்** (Hexylamine) என்பது C<sub>6</sub>H<sub>15</sub>N என்ற மூலக்கூற்று வாய்ப்பாட்டால் அறியப்படும் ஒரு கரிம வேதியியல் சேர்மமாகும். எக்சேனின் சமபகுதிச் சேர்மங்களில் ஒன்றான இது நீர்ம நிலையில் காணப்படுகிறது. செந்தர வெப்பநிலை மற்றும் அழுத்தத்தில் அமீன்களுக்கே உரிய பொதுவான அமோனியா நெடியை இச்சேர்மம் வெளிப்படுத்துகிறது. கிட்டத்தட்ட அனைத்துக் கரிமக் கரைப்பான்களிலும் எக்சைலமீன் கரைகிறது.  
## பயன்பாடுகள்
பூச்சிக் கொல்லிகள், மேற்பரப்புச் செயலூக்கிகள், அரிப்புத்தடுப்பிகள், சாயங்கள், இரப்பர், பால்மமாக்கிகள், மருந்துவகைப் பொருட்கள் தயாரிப்புகளில் எக்சைலமீன் பயன்படுகிறது.
# காம்-கோவிட்-தடுப்பூசி


**காம்-கோவிட்-தடுப்பூசி (Gam-COVID-Vac** **புட்னிக் தடுப்பூசி)** கொரோனாவைரசுத் தொற்று 2019 தடுப்பூசி உருவாக்கும் நிறுவனங்களில் ஒன்றாகும். இது கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல் நிறுவனத்தால் உருவாக்கப்பட்டது. உருசியா சுகாதார அமைச்சகம் 11 ஆகத்து 2020 அன்று உருசியாவில் பதிவு செய்யப்பட்டது. உருசியா தடுப்பூசி பெற இதுவரை 20 நாடுகள் ஆர்வம் காட்டுவதாக உருசியா அதிகாரிகள் தெரிவித்துள்ளனர். உலகிலேயே கொரோனாவுக்கு எதிராக முதன்முதலில் பயன்பாட்டுக்கு வந்த தடுப்பூசி என்ற பெருமையை **ஸ்புட்னிக் - வி** பெற்றது குறிப்பிடத்தக்கது.  

## வளர்ச்சி
அரசாங்க உறுப்பினர்களுடன் 2020 ஆகத்து 11 அன்று வீடியோ கான்ஃபெரன்ஸ் மூலம் சந்தித்தார், அதில் அவர் கோவிட்-19 க்கு எதிராக பதிவு செய்யப்பட்ட தடுப்பூசியை அறிவித்தார். ]]  
மே 2020 கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல் நிறுவனம் தடுப்பூசியை உருவாக்கியதாக அறிவித்தது.  

இந்திய மருத்துவ ஆராய்ச்சி சபை (ICMR) உருசியா விரைவாகவும் வெற்றிகரமாக கோவிட் -19 தடுப்பூசியை கண்டுபிடித்தது என்று தெரிவித்துள்ளது. இந்திய அரசு உருசியாவின் வெற்றியைஒப்புக் கொண்டதாக ஊடகங்களும் செய்தி வெளியிட்டுள்ளது.
# வார்ப்புரு:IUCN2014.2

<includeonly>  
| vauthors=}}  
| last1= }}}}}}  
| first1=}}  
| last2= }}}  
| first2=}  
| last3= }}}  
| first3=}  
| last4= }}}  
| first4=}  
| last5= }}}  
| first5=}  
| last6= }}}  
| first6=}  
| last7= }}}  
| first7=}  
| last8= }}}  
| first8=}  
| last9= }}}  
| first9=}  
| last10= }}}  
| first10=}  
| author1-link=}}}}}}}}}}}}  
| author2-link=}}}}}}}}  
| author3-link=}}}}}}}}  
| author4-link=}}}}}}}}  
| author5-link=}}}}}}}}  
| author6-link=}}}}}}}}  
| author7-link=}}}}}}}}  
| author8-link=}}}}}}}}  
| author9-link=}}}}}}}}  
| author10-link=}}}}}}}}  
| display-authors=}}}}  
| last-author-amp=}}}}  
| year=}}}  
| title=*}*  
| id=}  
| access-date=}}}  
| version=2014.2  
| criteria-version=}  
| ref=}  
}}</includeonly><noinclude>  

</noinclude>
# சாங்கவி



**சாங்கவி** (**Sangvi** or **Sangavi** (மராத்தி மொழி|மராத்தி]]:सांगवी) இந்தியாவின் மகாராட்டிரா மாநிலத்தின் புனே மாவட்டத்தில் உள்ள பிம்பிரி-சிஞ்ச்வடு மாநகராட்சிக்கு உட்பட்ட பகுதியாகும். சாங்கவி பகுதி பழைய மற்றும் புது சாங்கவி என இரண்டு பகுதிகளாக உள்ளது.  

## அருகமைந்த பகுதிகள்
பிம்பளே குரவ், பிம்பளே சௌதாகர், அவுந்து, தபோடி, கட்கி, வாகட், ஹிஞ்சவடி, புனே பல்கலைக்கழகம்  

## கோயில்கள்
- கணேஷ் கோயில், சிதோல நகர்
- சத்திய விநாயக கணபதி கோயில், ஆனந்த் நகர்
- சாங்கவிகா இராஜ கணபதி கோயில், சாங்கவிகாவ்ன்
- சங்கமேஸ்வரர் கோயில், மம்தா நகர்
- குந்துநாத் சுவேதாம்பரர் ஜெயின் கோயில், தோரே நகர்
- பார்சுவநாதர் திகம்பர் ஜெயின் கோயில், தோரே நகர்
- தத்தாரேயர் ஆஸ்ரமம், மம்தா நகர்
- சந்த் கஜானன் மகாராஜ் கோயில்
- இராதாகிருஷ்ணன் கோயில், பிரியதர்சினி நகர், பழைய சாங்கவி

## கல்வி நிலையங்கள்
- எஸ் ஜெ எச் குருநானக உயர்நிலைப்பள்ளி
- மார் இயானியோஸ் கான்வென்ட் உயர்நிலைப்பள்ளி, புது சாங்கவி
- பி. ஆர். கோலாப் மேனிலைப்பள்ளி
- ஆர்சிட் இளையோர் பள்ளி (சிபிஎஸ்சி),பிம்பிளே குரவ்
- நரசிங்க உயர்நிலைப்பள்ளி
- மாஸ்டர்மைன்ட் ஆங்கில வழி உயர்நிலைப்பள்ளி
- பாபுராவ்ஜி கோலாப் கல்லூரி, சாங்கவி
- லிட்டில் பிளவர் பள்ளி
- லிட்டில் பிளவர் மகளிர் கல்லூரி

## மருத்துவமனைகள்
- காண்டே மகப்பேறு & பொது மருத்துவ மனை, சிதோலெங்கர்
- மகான் பல்நோக்கு மருத்துவமனை, கங்கா நகர்
- சுதர்சன் பல்நோக்கு சிறப்பு மருத்துவமனை
- சிறீ சோனாவானே மருத்துவமனை
- சிறீ சமர்த்த மருத்துவ மனை
- சிறீ சத்குரு கிருபா ஹோமியோபதி கிளினிக், மதுபன் சொசைடி
- தன்வந்திரி மருத்துவமனை, ஜெய்மால நகர், பழைய சாங்கவி
- தனசிறீ மருத்துவமனை, சமர்த்த நகர், புது சாங்கவி

## பூங்காக்கள்
- சிவாஜி உத்தியான வனம, அபிநவ நகர்
- வேதாள் மகாராஜா உத்தியான வனம், வேதாள் மகாராஜ் கோயில் அருகில்
- பொதுப்பணித்துறை தோட்டம்
# அவுந்து



**அவுந்து** (**Aundh**) இந்தியாவின் மகாராட்டிரா மாநிலத்தில் உள்ள புனே மாநகராட்சிக்கு வடமேற்கில் அமைந்த பகுதியாகும். அவுந்து பகுதி நெஞ்சக நோய் (Chest Hospital) மருத்துவமனையால் நன்கறியப்படுகிறது. 1995-ஆம் ஆண்டு முதல் அவுந்து பகுதி வளர்ச்சியடைந்து தற்போது புனே நகரத்தின் மத்தியப் பகுதியாக காட்சியளிக்கிறது. இதனருகில் புனே கண்டோன்மென்ட், கட்கி, சாங்கவி, புனே பல்கலைக்கழகம், ஹிஞ்சவடி இராஜிவ் காந்தி கணினி தொழில்நுட்ப பூங்கா அமைந்துள்ளது.  

1817-இல் கிர்கி சண்டையின் போது அவுந்து பகுதி ஒரு கிராமப்புறமாக இருந்ததது. அவுந்து தற்போது அவுந்து, புனே நகரத்தின் ஒரு முக்கிய நகர்புறப் பகுதியாக மாறியுள்ளது.  

அவுந்து பகுதி மும்பை-புனே விரைவு நெடுஞ்சாலை மற்றும் சிவாஜி நகர் தொடருந்து நிலையம் அருகே அமைந்துள்ள்தால், புனே, பிம்பிரி-சிஞ்ச்வடு தானே மற்றும் மும்பை போன்ற நகரங்களில் பணி செய்பவர்கள் அவுந்து பகுதியில் அதிகம் குடியிருக்கின்றனர்.  

அவுந்து பகுதியின் பரிஹார் சௌக்கில் அமைந்த வெஸ்ட் என்ட் பகுதியில் 67,500 சதுர அடி (17 ஏக்கர்) பரப்பளவில் அமைந்த 250 அடுக்கு மாடி வீடுகள், 5 நட்சத்திர ஹில்டன் ஹோட்டல், ஐமேகஸ் திரையரங்கத்துடன் கூடிய வணிக வளாகம் அமைந்துள்ளது.  

சீர்மிகு புனே நகரத் திட்டத்தின் கீழ் அவுந்து பகுதியின் சாலைகள் சர்வதேச தரத்துடன் மாற்றி அமைக்கப்படுகிறது.  

## அவுந்து பகுதிகள்
அவுந்து பழைய அவுந்து மற்றும் புது அவுந்து பகுதி என இரண்டாக உள்ளது. புது அவுந்து பகுதியில் அடுக்கு மாடி வளாகங்கள் அதிகம் உள்ளது. முளா ஆறு பாயும் அவுந்து புறநகர் பகுதியில் சாங்கவி, புனே பல்கலைக்கழகம், மகாராட்டிரா ஆளுநர் மாளிகை அமைந்துள்ளது.  

## மருத்துவ மனைகள்
- சாஸ்வத் மருத்துவமனை
- விட்டல் லைப் மெடிபாயிண்ட் மருத்துவமனை
- இனாம்தார் இதய மருத்துவமனை
- சிரேயஸ் மருத்துவமனை
- அக்மி பல் மருத்துவமனை
- சிரத்தா மருத்துவமனை
- மான் மருத்துவமனை
- எய்ம்ஸ் அவுந்து மருத்துவமனை

## இதனையும் காண்க
- பிம்பளே குரவ்
- பிம்பளே சௌதாகர்
- பிம்பிரி
- சிஞ்ச்வடு
- சாங்கவி
- ஹிஞ்சவடி
- போசரி
# கோட்டை வெங்கடரமணா கோயில், பெங்களூரு

* மற்றும் *விமானம்'' ]]  
'' (கோபுரம்) ]]  
**கோட்டை வெங்கடரமணா கோயில்** இந்தியாவின் பெங்களூரு கிருஷ்ணராஜேந்திர சாலையில் அமைந்துள்ள ஒரு இந்து கோவிலாகும். இது வெங்கடேஸ்வரர் கடவுளுக்கு அர்ப்பணிக்கப்பட்டுள்ளது. இக் கோயிலின் அமைப்பு, திராவிட பாணி, விஜயநகர காலத்திய கட்டிடக்கலை பாணியைப் பின்பற்றி 1689 ஆம் ஆண்டு கட்டப்பட்டுள்ளது. இக்கோயிலை, அப்போதைய மைசூர் ஆட்சியாளராக இருந்த சிக்க தேவராச உடையார் கட்டியுள்ளார்.  

## கோயில் திட்டம்
17 ஆம் நூற்றாண்டின் பிற்பகுதியில் வெங்கடரமணா கோயில் பழைய கோட்டையின் அருகே இருந்தது. ("கோட்டை" என்பது கன்னட மொழியில் "*கோட்" என அழைக்கப்படுகிறது.* ) இது, ஒரு காலத்தில் மைசூர் வோடியார் அரச குடும்பத்தின் வசிப்பிடமாக இருந்தது. பின்னர் மைசூர் இராச்சியத்தின் பிற்கால ஆட்சியாளரான திப்பு சுல்தானின் அரண்மனையாக மாறியது. இக் கோயிலின் ஒரு கருவறை மைய மண்டபத்துடன் இணைக்கப்பட்டுள்ளது. இதன், முன் கூடம் , கருவறை ஆகியவற்றின் சுவர்களில் ஓவியங்கள் காணப்படவில்லை. ஆனால் கருவறையில் உறைந்திருக்கும் தெய்வ சிற்பங்களின் வரிசைக்கு ஏற்றாற்போல், ஒட்டுமொத்தமாக கோயில் மிதமான அலங்கார வேலைகளை வெளிப்படுத்துகிறது. மைசூரில் உள்ள அரண்மனை வளாகத்திற்குள் உள்ள கோயில்களில் பயன்படுத்தப்படும் பொதுவான திட்டத்தை இக் கோயிலின் கட்டிடக்கலை பாணி பின்பற்றுகிறது. இந்த மண்டபத்தின் நான்கு திசைகளிலும் *யாளிகளுடன்* (இந்து புராணத்தில் சொல்லப்படும் மிருகங்கள்) மாறி மாறி "கொலோனெட்டுகளின் கொத்துகள்" கொண்ட தூண்களால் உச்சவரம்பு ஆதரிக்கப்படுகிறது. இது ஒவ்வொரு மைய நெடுவரிசைகளிலும் காணப்படுகிறது. இங்கு கொண்டாடப்படும் முக்கிய திருவிழா வைகுந்த ஏகாதசி ஆகும். இத்திருவிழாவிற்கு, ஆயிரக்கணக்கான பக்தர்கள் கோயிலுக்கு வருகின்றனர். இந்த கோயில் புதையல் வேட்டைக்கான அமைப்பை ரிடில் ஆஃப் தி செவன்த் ஸ்டோன் என்ற புத்தகத்தில் வழங்கியது  

## படத்தொகுப்பு
# வாகட்



**வாகட்** (**Wakad**) இந்தியாவின் மகாராட்டிரா மாநிலத்தின் புனே மாவட்டம், பிம்பிரி-சிஞ்ச்வடு மாநகராட்சியின் ஒரு பகுதியாகும். மேலும் புனே நகரத்தின் புறநகர் பகுதியாகும்.  

வாகட் பகுதிக்கு அருகே அமைந்த ஹிஞ்சவடி பகுதியில் இன்போசிஸ், டாடா கன்சல்டிங்ஸ், காக்னிசன்ட், டெக் மகேந்திரா போன்ற கணினி தொழில்நுட்ப நிறுவனங்கள் அமைந்த இராஜிவ் காந்தி தொழில்நுட்ப பூங்கா அமைந்துள்ளது. வாகட் பகுதியில் இந்திரா கல்லூரி, ஜெ எஸ் பி எம் கல்லூரி, விஸ்டம் உயர்நிலைப்பள்ளி, அக்சரா பன்னாட்டுப் பள்ளி, யூரோ பள்ளி, ஜி கே குருகுலப் பள்ளிபோன்ற கல்வி நிறுவனங்கள் உள்ளது.  

போசரி - வாகட் சாலை, சாங்கவி - கிவாலே சாலை, தத்தா மந்திர் சாலை, காத்ரஜ் - தேகு ரோடு கண்டோன்மென்ட் சுற்றுச்சாலை, பூம்கர் சௌக் சாலை, கேலவாடி சாலைகள் வாகட் வழியாகச் செல்கிறது. ஹிஞ்சவடி - சிவாஜி நகர் மெட்ரோ இரயில், வாகட் வழியாக செல்ல திட்டமிட்டு அமைக்கப்படுகிற்து.
# இலட்சுமிகாந்தன் கோயில், கலாலே.


**இலட்சுமிகாந்தன் கோயில், (Lakshmikanta Temple, Kalale)** ஒரு இந்து மத (வைணவ) கோயிலாகும். இது, இந்தியாவின் கர்நாடகா மாநிலத்திலுள்ள மைசூர் மாவட்டத்தில், நஞ்சன்கூடு தாலுகாவைச் சேர்ந்த கலாலே கிராமத்தில் அமைந்துள்ளது. இந்த கோயில் குறைந்தது 18 ஆம் நூற்றாண்டின் முற்பகுதியில், வழக்கமான *திராவிட* பாணியில் கட்டப்பட்டுள்ளது என அறியப்படுகிறது. இந்த கோயில் இந்திய தொல்பொருள் ஆய்வின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னமாக உள்ளது.  

## வரலாறு
இலட்சுமிகாந்தன் கோயில் மைசூர் இராச்சியத்தின் சில மன்னர்களின் ஆதரவில் இருந்தது. இக் கோயிலுக்கு மைசூர் வோடியார் வம்சத்தைச் சேர்ந்த முதலாம் தொட்ட கிருட்டிணராசாவால் பகட்டான மானியங்கள் c.1732 க்கு முன்பு வழங்கப்பட்டன. 18 ஆம் நூற்றாண்டின் முற்பகுதியில், சக்திவாய்ந்த கலாலே குடும்பத்தைச் சேர்ந்த *தலவோய்* (நிலப்பிரபுக்கள்) தேவராஜியா தனது கடைசி ஆண்டுகளில் இந்து கடவுளான ராமரின் உலோக உருவத்தை இக் கோயிலுக்கு நன்கொடையாக வழங்கினார். ஹபீப் ஹசன் மற்றும் சம்பத் போன்றோரின் கூற்றுப்படி, 1791 ஆம் ஆண்டில், மைசூரின் ஆட்சியாளராக இருந்த, திப்பு சுல்தான், வெள்ளியினால் செய்யப்பட்ட, நான்கு கோப்பைகள், ஒரு தட்டு மேலும் ஒரு எச்சிற் படிகம் *(துப்புத்தொட்டி)* போன்றவற்றை கோயிலுக்கு பரிசுகளாக வழங்கினார். பரிசுகளில் உள்ள கல்வெட்டுகள் "திப்பு சுல்தான் பாஷா" என்பவரால் செய்யப்பட்டன என்பதற்கான சான்றுகளை ஹபீப் மற்றும் ஹசன் கூறுகின்றனர்.  

## படத்தொகுப்பு
# சிறீனிவாசன்


**சிறீனிவாசன்** (*Sreenivasan*, 6 ஏப்ரல் 1956 – 20 திசம்பர் 2025) இவர் ஒரு இந்தியத் திரைப்பட நடிகரும், திரைக்கதை எழுத்தாளரும், இயக்குநரும், தயாரிப்பாளருமாவார். இவர் மலையாளத் திரைப்படத்துறையில் முக்கியமாக பணியாற்றினார். இவர் 200க்கும் மேற்பட்ட படங்களில் நடித்துள்ளார். நகைச்சுவை சார்ந்த நடிப்பால் இவர் மிகவும் பிரபலமானவர். *சந்தேசம்*, *மழயேத்தும் முன்பே* ஆகிய படங்களுக்கு சிறந்த திரைக்கதைக்கான இரண்டு கேரள மாநிலத் திரைப்பட விருதுகளை பெற்றுள்ளார்.  

ஒரு எழுத்தாளராகவும், நடிகராகவும் இவர் பிரியதர்சன், சத்யன் அந்திகாடு, கமல் போன்ற இயக்குனர்களுடன் அடிக்கடி இணைந்து பணியாற்றியுள்ளார். ஒரு திரைப்படத் தயாரிப்பாளராக, இவர் *வடக்கு நோக்கியந்த்ரம்* (1989), *சிந்தவிசிடய்யா சியாமளா* (1998) போன்றத் திரைப்படங்களுக்கு திரைக்கதை எழுதி இயக்கியுள்ளார். *வடக்கு நோக்கியந்த்ரம் (1989)* என்ற திரைப்படம் சிறந்த படத்திற்கான கேரள மாநில திரைப்பட விருதை வென்றது. *சிந்தவிசிட்டயா சியாமளா* (1998) 29 வது கேரள மாநில திரைப்பட விருதுகளில் சிறந்த சமூகத் திரைப்படத்திற்கான தேசிய திரைப்பட விருதையும், சிறந்த பிரபலமான திரைப்பட விருதையும் வென்றது. நடிகர் முகேசுடன் இணைந்து *லூமியர்* திரைப்பட நிறுவனத்தின் கீழ் *கத பரயும் போல்* (2007), *தட்டத்தின் மரயத்து* (2012) ஆகிய படங்களை இணைந்து தயாரித்திருந்தார்.  

## ஆரம்ப கால வாழ்க்கை
இவர் கேரளாவின் வடக்கு மலபார் பகுதியான கண்ணூர் பகுதியின் தலச்சேரி அருகே உள்ள பாட்டியம் என்ற கிராமத்தில் பிறந்தார். இவருக்கு ஒரு சகோதரியும் இரண்டு சகோதரர்களும் உள்ளனர். இவரது தாயார் ஒரு இல்லத்தரசியாகவும், இவரது தந்தை பள்ளி ஆசிரியராகவும் இருந்தார். தனது முறையான கல்வியை கூத்துப்பறம்பு நடுநிலைப் பள்ளியிலும், கடிரூர் அரசு உயர்நிலைப்பள்ளியிலும் முடித்தார். பின்னர், மட்டனூர் பழசி இராஜா என்.எஸ்.எஸ் கல்லூரியில் பொருளாதாரத்தில் இளங்கலை பட்டம் பெற்றார். 1977 ஆம் ஆண்டில், இவர் சென்னைத் திரைப்படக் கல்லூரியில் படித்தார்.  

## தனிப்பட்ட வாழ்க்கை
இவர் விமலா என்ற பள்ளி ஆசிரியரை திருமணம் செய்து கொண்டார். இவரது மூத்த மகன் வினீத் சீனிவாசன் ஒரு இயக்குனராகவும், பாடலாசிரியராகவும், பின்னணி பாடகராகவும், பிண்ணைக் குரல் கலைஞராகவும், நடிகராகவும் இருக்கிறார். இவரது இளைய மகன் தயான் சீனிவாசன், தனது சகோதரர் இயக்கிய திரில்லர் திரைப்படமான *திரா* என்ற மலையாளப் படத்தில் அறிமுகமானார். தயான் இயக்கிய *லவ் ஆக்சன் டிராமா* என்ற படம் நிவின் பாலியும், நயன்தாராவும் நடித்த ஒரு காதல் நகைச்சுவைத் திரைப்படமாகும்.  

சிறினிவாசன் 2025 திசம்பர் 20 அன்று கொச்சி, திருப்பூணித்துறை மருத்துவமனையில் தனது 69-ஆவது அகவையில் காலமானார்.
# அரியநாயகியம்மன் கோயில், கீழாநிலைக்கோட்டை



**அரியநாயகியம்மன் கோயில்** தமிழ்நாட்டில் புதுக்கோட்டை மாவட்டம், திருமயம் வட்டத்தில் கீழாநிலைக்கோட்டையில் அமைந்துள்ள அம்மன் கோயிலாகும்.  

## அமைவிடம்
இக்கோயில் அறந்தாங்கி-காரைக்குடி சாலையில் 14 கி.மீ. தொலைவில் இக்கோயில் அமைந்துள்ளது.  

## மூலவர்
இக்கோயிலின் மூலவர் அரியநாயகி அம்மன் ஆவார்.  

## சிறப்பு
இது வல்லம்பர் சமுதாய கிராம மக்களின் குலதெய்வமாக இந்த அம்மன் உள்ளார். ஆடி மாத கடைசி செவ்வாய்க்கிழமை மது எடுப்புத் திருவிழா கொண்டாடப்படுகிறது.  
தமிழகத்தின் ஆறாவது கற்றளி கோவிலாகும்.  

## திறந்திருக்கும் நேரம்
காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 5.30 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.00 வரையிலும் திறந்திருக்கும். ஆனித் திருவிழா 11 நாள்கள், ஆடி செவ்வாய் திருவிழா 10 நாள்கள் புரட்டாசி நவராத்திரி 9 நாள்கள் சிறப்பாகக் கொண்டாடப்பெறுகின்றன. ஆனித் திருவிழாவில் 11ஆம் நாளன்று பூக்களால் செய்யப்பட்ட தேரிஅம்மன் பவனி வருகிறார்.
# நான் பிரகாசன்


**நான் பிரகாசன்** *(Njan Prakashan)* என்பது 2018 இந்திய மலையாள- மொழியில் வெளிவந்த நையாண்டி நகைச்சுவைத் திரைப்படமாகும். இதை சீனிவாசன் என்பவர் எழுதி சத்யன் அந்திக்காடு என்பவர் இயக்கியுள்ளார். மேலும் நடிகர் பகத் பாசில் முக்கியக் கதாபாத்திரத்தில் நடித்துள்ளார். *புல்மூன் சினிமா* என்ற நிறுவன பதாகையின் கீழ் சேது மன்னார்காடு என்பவர் படத்தை தயாரித்திருந்தார். இந்தப் படம் 2018 திசம்பர் 21 அன்று வெளியாகி, மிகவும் நேர்மறையான விமர்சனங்களைப் பெற்றது. திரையரங்க வசூலில், வெளியான 40 நாட்களில் உலகளவில் ₹ 52 கோடி வசூல் செய்தது. இது எல்லா காலத்திலும் அதிக வசூல் செய்த மலையாளப் படங்களில் ஒன்றாகும்.  

## கதை
இது வெளிநாடுகளுக்கு, குறிப்பாக ஜெர்மனிக்கு செல்ல ஏங்கும் பிரகாசன் என்ற மனிதனின் கதையாகும். அவனது பெயர் சற்று பழமையானது என்று எண்ணி தனது பெயரை பி. ஆர். ஆகாஷ் என்று மாற்றிக் கொள்கிறான். ஒரு செவிலியராக தகுதி பெற்றிருந்தாலும், குறைந்த ஊதியம் மற்றும் நன்றியற்ற தன்மை காரணமாக செவிலியர் தொழிலில் நுழைவதற்கான யோசனையை விரும்பவில்லை. இத்தொழில் ஆண்களை விட பெண்களுக்கு மிகவும் பொருத்தமானது என்று நம்புகிறான். அவன் ஒரு வெளிநாட்டு குடிமகளை திருமணம் செய்துகொண்டு குடும்ப விசாவைப் பெறுவதன் மூலம் வெளிநாடு செல்ல தீவிரமாக முயற்சிக்கிறார்.  

பிரகாசன் தனது காதலி சலோமி (நிகிலா விமல்) ஜெர்மனி செல்ல தனது நண்பர் கோபால் ஜி (சிறீனிவாசன்) என்பவர் உதவியை நாடுகிறான். ஆனால் சலோமி பிரகாசை ஏமாற்றுகிறாள். வெளிநாட்டில் வேறொரு நபருடன் சலோமின் புகைப்படத்தைப் பார்த்த பிரகாசன் அதிர்ச்சிக்கு ஆளாகிறான். கோபால் ஜி தன்னிடம் வாங்கிய தொகையை திருப்பிச் செலுத்த அவரது அறிவுறுத்தலின்படி ஒரு நோய்வாய்ப்பட்ட பெண்ணைக் கவனிக்க ஆண் செவிலியராக சேர வேண்டிய கட்டாயம் ஏற்படுகிறது. இப்போது கதை இந்த இருவருக்கும் இடையில் உருவாகும் நட்புப் பிணைப்பின் மூலம் நகர்கிறது.  

பிரகாசன் கவனித்துக் கொள்ளும் அந்த நோயாளிப் பெண் எதிர்பாராத விதமாக இறந்துவிடுகிறாள். இது இவனுக்குள் ஆழமான தாக்கத்தை ஏற்படுத்துகிறது. பிரகாசன் தன்னை ஒரு யதார்த்தமான மற்றும் அடித்தள மனிதனாக மாற்றிக் கொள்கிறான். செவிலியர் பணி என்பது வருமானத்திற்கான ஒரு வழி மட்டுமல்ல, மாறாக, தேவைப்படும் மக்களுக்கு உதவுவதற்கான ஒரு வழியாகும் என்பதை அவன் உணர்ந்து கொள்கிறான்.  

## இசை
இசையமைப்பாளர் ஷான் ரகுமான் சத்யன் அந்திகாடுடன் முதலில் இணைந்து இந்த படத்திற்கு இசையமைத்துள்ளார்.